בן ציון אבא שאול

הרב אבא שאול (שני משמאל) עם רבותיו בישיבת פורת יוסף. מימין: הרב [[משה פרוש לידו הרב יוסף משה עדס הרב מנצור בן שמעון הרב עזרא עטייה הרב בן ציון אבא שאול הרב יעקב חי ציון עדס]]
טקסט=

הרב בן ציון אבא שאול (כ"ט בתמוז ה'תרפ"ד, 31 ביולי 1924 - י"ט בתמוז ה'תשנ"ח, 13 ביולי 1998) היה ראש ישיבת פורת יוסף בירושלים ופוסק הלכה.

==ביוגרפיה==
נולד בירושלים לבניה ולאליהו אבא שאול שעלה מהעיר לאר שבפרס. בילדותו היה אביו גבאי בית הכנסת "אוהל רחל" בשכונת בית ישראל בירושלים. גדל בשכונת שמואל הנביא בירושלים. למד בתלמוד תורה בני ציון. בגיל 11 החל ללמוד בישיבת פורת יוסף ונחשב כבר בבחרותו לעילוי עמקן ומהיר תפיסה, שם למד מהרב יעקב עדס, מחכם צדקה חוצין ומהרב יוסף בבליקי וכן מראש הישיבה הרב עזרא עטייה. על ספסל הלימודים הכיר את בני גילו הרבנים עובדיה יוסף ומרדכי אליהו.

לאחר שנישא להדסה מסעודה בת הרב יוסף חיים שרבני, התגורר ברחוב אלקנה בשכונת תל ארזה שבירושלים, באותו בניין בו התגורר הרב עובדיה יוסף. שימש גם כמוהל.

לימים התמנה לראש ישיבת פורת יוסף, עם הרב יהודה צדקה. בשיעוריו היומיים שארכו כארבע שעות שם דגש נרחב בשיטות רש"י תוספות ורמב"ם על הסוגייא. בשבתות מסר שיעורים בהלכה ובספר מנחת חינוך בבית הכנסת "אהל רחל" בירושלים.

בי"ג בסיון ה'תשמ"ג (מאי 1983), מיד לאחר שסיים להספיד בלוויה של הרב יעקב מוצפי, לקה באירוע מוחי וסבל משיתוק חלקי.

קברי הרב בן ציון אבא שאול ואשתו הדסה מסעודה ב[[בית הקברות סנהדריה]]
נפטר בי"ט בתמוז ה'תשנ"ח (1998). ספדו לו בין היתר הרב עובדיה יוסף והרב מרדכי אליהו. נקבר בבית העלמין סנהדריה בירושלים.

בסוף ימיו ייסד עם בנו הרב אליהו אבא שאול את ישיבת אור לציון בירושלים.

בישיבה מכון להוצאת ספרים מכתביו שנכנסו גם ללימוד גם בעולם הישיבות האשכנזי. לומדים בה, נכון ל-2018, כ-200 תלמידים.

על שמו ושם ספרו "אור לציון" יש רחובות בערים אשדוד, ביתר עילית ונתיבות, ותלמוד תורה בעיר נתניה.

==משפחתו==
בנו היחיד הוא הרב אליהו אבא שאול, שהיה ראש ישיבת "אור לציון" (על שמו) עד לפטירתו.

לרב אבא שאול ארבעה אחים ותשע אחיות. אחיו הצעיר, הרב יצחק, חיבר את סדרת הספרים "שמחה לאיש". אח נוסף, יעקב שאול, היה מזכירו האישי של הרב יצחק אייזיק הלוי הרצוג, ולימים מנהל מחלקת הישיבות במשרד הדתות. אחותו דבורה היא אלמנתו של הדיין הרב עמנואל זרביב אב"ד לשעבר בבית הדין הרבני בתל אביב.

==דרך לימודו ופסיקתו ==
בספריו הוא פוסק בדרך כלל על פי החיד"א והבן איש חי. הוא מתחשב רבות בדעתו של החזון איש, וכמוהו הוא סבור שתלמיד חכם שהגיע להוראה יכול להכריע בספקות מדעתו. 

אופן לימודו היה עמקני והתעכב להבין כל מילה בסוגיית הגמרא שאותה למד. את סגנון לימוד זה קיבל מרבו רבי עזרא עטיה.

==ספריו ==
בתחילה לא רצה להדפיס את ספריו, אולם לאחר שהחלים ממחלה קשה, שינה את דעתו.

=== שו"ת בהלכה ===
*אור לציון תשובות א - שאלות ותשובות על ד' חלקי השולחן ערוך, תשמ"ז
*[http://hebrewbooks.org/pdfpager.aspx?req=19979&pgnum=1 אור לציון תשובות ב] - בענייני אורח חיים, עד סוף הלכות שבת (מקביל לסימנים א-שדמ בשולחן ערוך אורח חיים), תשנ"ג
*[http://hebrewbooks.org/pdfpager.aspx?req=19980&pgnum=1 אור לציון תשובות ג] - המשך אורח חיים, הלכות ראש חודש עד סוף הלכות תעניות (מקביל לסימנים תיז-תקסח בשולחן ערוך), תשס"ה
*אור לציון תשובות ד - המשך אורח חיים, הלכות ראש השנה עד סוף הלכות פורים (מקביל לסימנים תקפא-תרצז בשולחן ערוך), שנת תשע"ד
*אור לציון תשובות ה - יורה דעה, הלכות שחיטה עד הלכות יין נסך (מקביל לסימנים א-קלח), תש"פ
*אור לציון - שביעית - שו"ת בענייני שמיטה, ביאורים למשניות מסכת שביעית, וחידושים על הרמב"ם, תשנ"ד

=== חידושים על הש"ס ===
*[http://www.hebrewbooks.org/19981 אור לציון - על מסכת יבמות], תש"נ
*אור לציון - על מסכת כתובות [http://www.hebrewbooks.org/19977 (חלק א)] ([http://www.hebrewbooks.org/19978 חלק ב])
*אור לציון - על מסכת קידושין, ג' חלקים

=== מוסר והשקפה ===
* [http://www.hebrewbooks.org/19976 אור לציון חכמה ומוסר ("זיכרון הדסה")] - דברי מוסר והשקפה לבחור ישיבה, תשנ"ה
* אור לציון חכמה ומוסר חלק ב - דברי מוסר והשקפה, תשפ"ג
* הגדה של פסח אור לציון - לקט מדברי תורתו
*תפארת ציון - הספדים עליו והספדים שנשא
ספרו אור לציון חלק ב' יצא לאור בשנת תשנ"ג, אחרי שלקה באירוע מוחי. הרב עובדיה יוסף טען שאין לסמוך על חלק זה משום שלדעתו רבות מן התשובות בספר לא נכתבו על ידו אלא על ידי תלמידיו, ובשו"ת יביע אומר הרב מונה כמאתיים השגות על הפסיקות בספר זה.

עם זאת עורכי הספר, הרב משה פטרובר והרב שלמה ידידיה זעפראני הכחישו את הדברים בתוקף. גם הרב אליעזר מלמד כתב שניכר כי הדברים הם של הרב אבא-שאול.

==מתלמידיו ==
ישיבת אור לציון (2017) ב[[ירושלים. נוסדה על ידי הרב אבא שאול לפני מותו, ובראשה עומד נכדו הרב בן ציון אבא שאול]]
* בנו יחידו הרב אליהו אבא שאול - ראש ישיבת אור לציון ירושלים
* הרב ראובן אלבז - חבר מועצת חכמי התורה וראש ישיבת אור החיים ירושלים
* הרב אליהו בן חיים - ראב"ד בית דין הספרדי בקווינס ניו יורק
* הרב יצחק ברכה - ראש ישיבת עטרת יצחק, ירושלים
* הרב בנימין בצרי - ראש ישיבת בית יוסף - רב שכונת קריית האבות ו' החדשה, באר שבע
* הרב שאול גבאי - ראש ישיבת "אמרי דעת" בירושלים, ומחבר ספרי "שערי דעת"
* הרב שמעון גבאי - ראש ישיבת "תפארת למשה" בנתניה
* הרב יעקב זכריה - ראש ישיבת לב אליהו
* הרב אליהו טופיק - ראש ישיבת באר יהודה
* הרב יעקב יוסף - רב שכונת "גבעת משה" וראש מוסדות חזון יעקב - בורכוב ירושלים
* הרב יהודה כהן - ראש ישיבת "יקירי ירושלים"
* הרב בן ציון מוצפי - ראש ישיבת "בני ציון" בירושלים
* הרב יעקב חיים סופר - מראשי ישיבת כף החיים בירושלים
* הרב ברוך שרגא - אב"ד ירושלים ורב שכונת גבעת שפירא
* הרב יעקב תופיק אביעזרי - רב העיר ביתר עילית

== לקריאה נוספת ==
* אפרים לוי, מראה האש, ביוגרפיה מצולמת.
* שלום מאיר ולך, רבינו האור לציון - שלושה כרכים.

==קישורים חיצוניים==

* נסים ליאון, [https://www.academia.edu/30579537 Rabbi Ben Tzion Abba Shaul and the Ideology of the Haredi Sefardi Scholar Society in Israel].
* 
* [https://www.youtube.com/watch?v=C66qsQo6VsY הרב יעקב יוסף מספר על הרב בן ציון אבא שאול זצ"ל], באתר יוטיוב
* 
* 
* הרב ששון שבת, [https://forum.otzar.org/viewtopic.php?t=51376&start=80#p686385 קונטרס שם ששון], שבט תשפ"א.
* הרב משה פנירי, אור פני מלך, ירושלים תשפ"ד.
* 

==הערות שוליים==

קטגוריה:אנשי היישוב ילידי הארץ
קטגוריה:רבנים ספרדיים ישראלים
קטגוריה:יהודים הקבורים בבית הקברות סנהדריה
קטגוריה:אישים שעל שמם ישיבות בישראל
קטגוריה:בוגרי תלמוד תורה בני ציון
קטגוריה:בוגרי ישיבת פורת יוסף
קטגוריה:משפחת שרבני
קטגוריה:ראשי ישיבת פורת יוסף
קטגוריה:ישראלים שנולדו ב-1924
קטגוריה:ישראלים שנפטרו ב-1998
קטגוריה:משפחת אבא שאול